section_heading: Životopis
paragraph_text: U New Jerseyju ona se ponovno spetlja sa svojim starim dečkom, Richiejem Aprileom, tada uvjetno puštenim iz zatvora. Iako su se Richiejeve razmirice s Tonyjem mogle riješiti u prijateljskim odnosima, Janice pogoršava situaciju rekavši Richieju kako ga se nepravedno tretira. Iako njezina svjesna namjera da dadne ubiti brata ostaje upitna, Richiejev i Tonyjev odnos nepovratno se pogoršava. Međutim, nakon slučaja obiteljskog nasilja tijekom kojeg ju je Richie udario u lice jer je branila moguću homoseksualnu orijentaciju njegova sina, Janice upuca i ubije Richieja te naziva brata kako bi se riješila tijela. Tony daje Christopheru i Furiu da se riješe Richiejeva tijela u mesnici Satriale's Pork Store. I da se svađa između Richieja i Janice uopće nije dogodila, Richie bi opet završio mrtav jer je Tony naredio Silviu da ubije Richieja nakon što mu je Stric Junior rekao kako se Richie sprema "okrenuti protiv njega". Janice je zapravo i nesvjesno učinila ono što je bilo neizbježno. Nakon kraćeg boravka u Seattleu, Janice se nakon smrti svoje majke vraća u New Jersey.